Dolĉaj trinkaĵoj povas dikigi kaj malsanigi homojn.
Grandbritio pro tio antaŭ apenaŭ tri jaroj enkondukis imposton pri senalkoholaj trinkaĵoj.
Kaj ĝi efikas, kiel tion konfirmas aktuala prilumigo.
Jam en la posta jaro laŭ tio estis konsumita dekono malpli da sukero.
#000003
Senalkoholaj trinkaĵoj enhavas tre multe da sukero, en nur 100 mililitroj da Kolao aŭ da Fanta-limonado kaŝiĝas proksimume tri pecoj da kuba sukero.
Tio damaĝas ne nur al la dentoj.
Troa konsumo de dolĉaj limonadoj povas ankaŭ konduki al tropezo, diabeto kaj kor-sangocirkulaj malsanoj.
Por limigi la konsumon, la Monda Sanorganizo rekomendas interalie impostigi la likvajn kaloriajn bombojn.
En Grandbritio oni vere enkondukis tian imposton en aprilo de la jaro 2018.
Ĝi kalkuliĝas laŭ la kvoto de sukero: Por trinkaĵoj kun pli ol 5 gramoj da sukero en mililitro pagendas 18 pencoj (21 eŭrocendoj) por litro, por trinkaĵoj kun pli ol 8 gramoj tio sumiĝas al 24 pencoj (28 eŭrocendoj).
Malpli alta enhavo da sukero restas senimposta.
#000004
La entuta konsumita kvanto da trinkaĵoj ja dum tiu periodo ne ŝanĝiĝis, sed la kvanto da sukero kiun la trinkaĵoj enhavis.
Kaj estis konsumita nek pli da alkoholo, nek pli da dolĉaĵoj.
En marto de la jaro 2019 unu hejma mastrumejo konsumis en semajno 30 gramojn (aŭ dekonon) malpli da sukero ol antaŭ la enkonduko de la imposto pri trinkaĵoj.
Tio ja estas ĉiukaze tiom kiel tri pecoj da kuba sukero.
Ĉe averaĝa grandeco de hejma mastrumejo de 2,4 personoj tio estas laŭ la esploristoj 12,5 gramoj por ĉiu unuopa persono.
#000006
Tio ne ŝajnas esti tre multe, sed: "Jam iomete malpli da sukero povas decide influi kiom da homoj fariĝas tropezaj aŭ malsanaj", diras unu el la aŭtoroj de la studaĵo.
Kaj ankaŭ la industrio de trinkaĵoj ne povas laŭ li plendi pri ekonomia damaĝo, ĉar la vendado estis same alta kiel antaŭe.
#000007